Diari Oficial de la Generalitat Valenciana


Sumari del DOGV 3844, del 26-09-2000 (2000/7382)

ORDRE de 12 de setembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble de 667,8 m2 de superfície, situat al carrer Enginyer Auban de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3844

Data del DOGV
:   26-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7382


Data del document
:   12-09-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * cultura regional
    * propietat immobiliària

ORDRE de 12 de setembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble de 667,8 m2 de superfície, situat al carrer Enginyer Auban de València. [2000/A7382]
  
Mitjançant escriptura pública de cessió gratuïta i acceptació atorgada davant del notari de València Sr. Carlos Salto Dolla el dia 13 de juliol de 2000, la Generalitat Valenciana va adquirir el dret de propietat sobre l'immoble de 667,8 m2 de superfície, situat en la partida del Secanet, carrer Enginyer Auban de Benimàmet (València), que consta en l'Inventari General de Béns i Drets de la Generalitat Valenciana amb el codi A02/46/250/0494 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat per a ser destinat a centre de salut.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble situat en la partida del Secanet, carrer Enginyer Auban de Benimàmet (València), de 667,8 m2 de superfície, que consta en l'Inventari General de Béns i Drets de la Generalitat Valenciana amb el número A02/46/250/0494, i confronta: nord, Blas Morell; sud, carrer Enginyer Auban; est, carrer Benimodo, i oest, resta de finca matriu de la qual se segrega.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 12 de setembre de 2000
  
El conseller d'Economia, Hisenda i Ocupació
  
VICENTE RAMBLA MOMPLET